<classify> Orlando Pirates ya Afrika Kusini katika orodha hiyo imetoa wachezaji wawili, ambao ni Kermit Erasmus na kipa mzaliwa wa Equatoria Guinea, Felipe Ovono.Shirikisho la Soka la Afrika Caf lilitoa orodha hiyo juzi pamoja na wachezaji 10 wanaowania tuzo ya mchezaji bora wa mwaka ikiongozwa na mchezaji wa Ivory Coast Yaya Toure, anayewania tuzo hiyo kwa mara ya tano.Nahodha wa Pirates, Oupa Manyisa na Thamsanqa Gabuza ni sehemu ya wachezaji hao katika orodha ya awali iliyotolewa mwezi uliopita.Erasmus amefunga mabao manne katika mashindano ya Kombe la Shirikisho la Afrika, yakiwemo mabao matatu aliyofunga peke yake dhidi ya CF Mounana katika hatua ya kufuzu kwa makundi.Pirates itacheza na timu ya Tunisia ya Etoile de Sahel katika fainali ya mashindano hayo itakayofanyika Novemba 21 na 29. Licha ya Samatta, TP Mezembe pia imetoa wachezaji wengine kuwania tuzo hiyo, ambao ni Robert Kidiaba Muteba raia wa DRC na Roger Assalé raia wa Ivory Coast.  <topic>: MICHEZO 